Verbenakasvit

**Verbenakasvit** eli **rautayrttikasvit** (Verbenaceae) on kasvien heimo, jonka luokitus on ollut häilyväistä. Monet sen kasvit on siirretty heimoon Lamiaceae. Siihen on kuulunut noin 90 sukua, joissa on lähes kolmetuhatta lajia: puita, pensaita ja ruohovartisia kasveja. Nykyään sukujen määrä on vähentynyt 31:een, lajien 918:aan.

## Tuntomerkit
Verbenakasvit ovat köynnöksiä, pensaita tai puita, harvemmin moni- tai yksivuotisia ruohoja, usein aromaattisia. Varret ovat usein nelikulmaiset. Lehdet ovat vastakkaisia ja sahalaitaisia. Kukat ovat usein melko heikosti vastakohtaisia, sijaitsevat tertuissa tai mykeröissä, ja verhiö ja teriö ovat selvästi erillään toisistaan (välissä tilaa); teriö on torvimainen. Heteet ovat vaihtelevassa määrässä palhottomia. Emiön sikiäimessä on neljä siemenaihetta, ja vartalo on tavallisesti lyhyt, luotti tavallisesti pallomainen. Hedelmä on verhiön peitossa.

## Levinneisyys
Heimo on trooppinen, mutta on levinnyt myös lämpimänlauhkeille alueille. Enemmistö lajeista kasvaa Etelä-Amerikassa. Euroopassa lienee yksi ainoa alkuperäinen laji, rohtoverbena eli rohtorautayrtti (*Verbena officinalis*).

## Luokittelu
Verbenakasvien 31 sukua ja 918 lajia ryhmitellään kymmeneksi tribukseksi:
# **Petreeae** Briquet. Pensaita ja köynnöksiä; kukat enemmän tai vähemmän säteittäisiä; hedelmä avautumaton ja mehevä. Vain potkurikukkien (*Petrea*) suku, jossa 12 lajia Meksikosta Amazonasiin ulottuvalla alueella.
# **Duranteae** Bentham. Puita, pensaita ja ruohoja. Sukuja kuusi, lajeja 192 enimmäkseen Yhdysvaltain eteläosasta Argentiinaan ulottuvalla alueella, jonkin verran Afrikassa ja Intiassa. Suurin suku on piiskayrtit (*Stachytarpheta*), jossa on 130 lajia. 
# **Casselieae** Troncoso. Kukinto lehtihankainen. Sukuja kolme, lajeja 14 Meksikosta ja Karibian alueelta Argentiinaan ulottuvalla alueella.
# **Citharexyleae** Briquet. Kolme sukua ja 135 lajia Etelä-Yhdysvalloista Argentiinaan. Runsaslajisin suku on tulihelmet (*Citharexylum*, 130 lajia).
# **Priveae** Briquet. Yksi suku (*Priva*), jossa 21 lajia tropiikissa ja lämpimillä alueilla.
# Tribus nimeämätön: suku *Rhaphithamnus*, jossa kaksi lajia Chilessä ja Argentiinassa; kukinto lehtihangassa; hedelmä mehevä.
# **Neospartoneae** Olmstead & O'Leary. Kolme sukua, kuusi lajia Argentiinassa, Chilessä Patagoniaan etelässä.
# Tribus nimeämätön: vain laji *Dipyrena juncea* Chilen lauhkeassa osassa ja Argentiinassa.
# **Verbeneae** Dumortier. Kolme sukua, 260 lajia enimmäkseen Amerikassa, myös Euraasiassa ja Afrikassa. Verbenoita eli rautayrttejä (*Verbena*) on 200 lajia.
# Lantaneae Endlicher. Kasveissa eteerisiä öljyjä. Sukuja 9, lajeja 275 pääasiassa Amerikassa. Runsaslajisimmat suvut ovat *[[Lippia]]* (120 lajia) ja tulikruunut (*Lantana*, 100 lajia).

### Suvut
 (suomenkieliset nimet:)

* *[[Acantholippia]]*
* *[[terttuverbenat|Aloysia]]* – terttuverbenat
* *[[Bouchea]]*
* *[[Casselia]]*
* *[[Chascanum]]*
* *[[tulihelmet|Citharexylum]]* – tulihelmet
* *[[Coelocarpum]]*
* *[[Diostea]]*
* *[[Diphyllocalyx]]*
* *[[Dipyrena]]*
* *[[kastepensaat|Duranta]]* – kastepensaat
* *[[liuskaverbenat|Glandularia]]* – liuskaverbenat eli liuskarautayrtit
* *[[Hierobotana]]*
* *[[Isidroa]]*
* *[[Junellia]]*
* *[[Lampayo]]*
* *[[tulikruunut|Lantana]]* – tulikruunut
* *[[Lippia]]*
* *[[Mulguraea]]*
* *[[Nashia]]*
* *[[Neosparton]]*
* *[[Parodianthus]]*
* *[[potkurikukat|Petrea]]* – potkurikukat
* *[[nuppiot|Phyla]]* – nuppiot
* *[[Pitraea]]*
* *[[Priva]]*
* *[[Recordia]]*
* *[[Rehdera]]*
* *[[Rhaphithamnus]]*
* *[[piiskayrtit|Stachytarpheta]]* – piiskayrtit
* *[[Tamonea]]*
* *[[verbenat|Verbena]]* – verbenat eli rautayrtit eli rautaverbenat

Huulikukkaiskasveihin (Lamiaceae) siirrettyjä sukuja ovat muun muassa jemanet (*Gmelina*) ja *[[Tectona]]*.

### Lajeja
Tunnettuja lajeja ovat esimerkiksi:
* rohtoverbena (*Verbena officinalis*) – lääkekasvi, jolla on ajateltu olevan yliluonnollisia voimia.
* tulikruunut, varsinkin kirjotulikruunu (*Lantana camara*) – koristekasveja.
* sitruunaverbena (*Aloysia triphylla*) – mausteyrtti.
* tiikki (*Tectona grandis*) – huonekalupuu; nykyään huulikukkaiskasveissa (Lamiaceae).

## Kuvagalleria

Kuva:Lantana camara flowers 2.JPG|Kirjotulikruunu (*Lantana camara*)
Acantholippia seriphioides (8728999771).jpg|*[[Acantholippia seriphioides]]*
Aloysia citriodora (Aloysia triphylla) - Leaning Pine Arboretum - DSC05605.JPG|Sitruunaverbena (*Aloysia triphylla*)
CitharexylumBerlandieriFlowers.JPG|*[[Citharexylum berlandieri]]* -tulihelmilaji
(Duranta erecta) at Appughar Park 01.JPG|Kultakastepensas (*Duranta erecta*)
Glandularia aristigera00.jpg|*[[Glandularia aristigera]]* -liuskaverbenalaji
Junellia (or Mulguraea) ligustrina. (8726479163).jpg|*[[Junellia ligustrina]]*
Lippia alba (11627884485).jpg|*[[Lippia alba]]*
Nashia inaguensis - United States Botanic Garden - DSC09517.JPG|*[[Nashia inaguensis]]*
Fotos de Kevin 087.jpg|Sinipotkurikukka (*Petrea volubilis*)
Phyla cuneifolia flora.jpg|*[[Phyla cuneifolia]]* -nuppiolaji
Priva cordifolia syn Priva leptostachya in Talakona forest, AP W IMG 8104.jpg|*[[Priva cordifolia]]*
Rhaphithamnus spinosus (8730120818).jpg|*[[Rhaphithamnus spinosus]]*
Stachytarpheta cayennensis.jpg|Cayennenpiiskayrtti (*Stachytarpheta cayennensis*)


## Lähteet

## Aiheesta muualla
* ITIS: Verbenaceae